1970L0222 — DA — 01.01.1973 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

Tidende No page date

Ændret ved:

▼B

RÅDETS DIREKTIV

af 20. marts 1970

om tilnærmelse af medlemsstaternes lovgivning om monteringsflade for og anbringelse af bagnummerplader på motordrevne køretøjer og påhængskøretøjer dertil

(70/222/EØF)

RÅDET FOR DE EUROPÆISKE FÆLLESSKABER HAR — under henvisning til traktaten om oprettelse af det europæiske økonomiske Fællesskab, særlig artikel 100, under henvisning til forslag fra Kommissionen, og ud fra følgende betragtninger: ud fra følgende betragtninger: De tekniske forskrifter, motordrevne køretøjer skal opfylde i henhold til de enkelte landes lovgivning, vedrører blandt andet også monteringsflade for og anbringelse af bagnummerplader; disse forskrifter er forskellige fra medlemsstat til medlemsstat; det er derfor nødvendigt, at alle medlemsstater — enten udover eller i stedet for deres nuværende ordning — gennemfører ensartede bestemmelser, navnlig med henblik på, at EØF-standardtypegodkendelse i overensstemmelse med Rådets direktiv af 6. februar 1970 om tilnærmelse af medlemsstaternes lovgivning om godkendelse af motordrevne køretøjer og påhængskøretøjer dertil ( 1 ) kan anvendes for alle køretøjstyper, UDSTEDT FØLGENDE DIREKTIV:

Artikel 1

Ved køretøjer forstås i dette direktiv alle motordrevne køretøjer med eller uden karrosseri, der er bestemt til færdsel på vej, og som har mindst 4 hjul og en konstruktivt betinget maksimalhastighed på mere end 25 km/t. samt påhængskøretøjer dertil, med undtagelse af skinnekøretøjer, landbrugstraktorer og -arbejdsredskaber og andre arbejdsredskaber.

Artikel 2

Medlemsstaterne kan ikke nægte EØF-standardtypegodkendelse eller national godkendelse af grunde, der vedrører monteringsfladen for eller anbringelsen af bagnummerpladen, såfremt bestemmelserne i bilaget til dette direktiv er opfyldt.

▼A1

Artikel 2 a

Medlemsstaterne kan ikke nægte eller forbyde salg, indregistrering, ibrugtagning eller brug af køretøjer af grunde, der vedrører placeringen og monteringen af bagnummerpladerne, dersom placeringen og monteringen er i overensstemmelse med de i bilaget anførte forskrifter.

▼B

Artikel 3

Ændringer, der er nødvendige for at tilpasse bilagets bestemmelser til den tekniske udvikling, gennemføres i overensstemmelse med den fremgangsmåde, der er fastsat i artikel 13 i Rådets direktiv af 6. februar 1970 om godkendelse af motordrevne køretøjer og påhængskøretøjer dertil.

Artikel 4

1. Medlemsstaterne sætter de nødvendige bestemmelser i kraft for at efterkomme dette direktiv inden 18 måneder efter dets meddelelse og underretter omgående Kommissionen herom.

2. Medlemsstaterne drager omsorg for, at Kommissionen får tilsendt ordlyden af de vigtigste nationale bestemmelser, som de udsteder på det område, der er omfattet af dette direktiv.

Artikel 5

Dette direktiv er rettet til medlemsstaterne.

BILAG

1. FORM OG DIMENSIONER FOR BAGNUMMERPLADENS MONTERINGSFLADE

Monteringsfladen skal udgøre en plan eller næsten plan rektangulær flade, der mindst har følgende dimensioner:

eller længde 520 mm højde 120 mm

eller længde 340 mm højde 240 mm

2. MONTERINGSFLADENS OG NUMMERPLADENS ANBRINGELSE

Monteringsfladen skal udformes således, at korrekt anbragte nummerplader opfylder følgende krav:

2.1. Nummerpladens stilling i forhold til køretøjets længdeakse

Nummerpladens midte må ikke ligge til højre for køretøjets længdesymmetriplan.

Nummerpladens venstre kant må ikke ligge til venstre for et lodret plan, der er parallelt med køretøjets længdesymmetriplan og tangerer køretøjet, hvor dette er bredest.

2.2. Nummerpladens stilling i forhold til køretøjets længdesymmetriplan

Nummerpladen skal være anbragt vinkelret eller næsten vinkelret på køretøjets længdesymmetriplan.

2.3. Nummerpladens stilling i forhold til lodret plan

Nummerpladen skal være anbragt lodret; afvigelser indtil 5° er tilladt. For så vidt det på grund af køretøjets form er påkrævet, kan nummerpladen dog også hælde i forhold til lodret plan som følger:

2.3.1. højst 30°, hvis pladens nummerside vender opad, og afstanden mellem pladens øverste kant og kørebanen ikke overstiger 1.20 m.

2.3.2. højst 15°, hvis pladens nummerside vender nedad, og afstanden mellem pladens øverste kant og køretøjet overstiger 1,20 m.

2.4. Nummerpladens højde over vejbanen

Afstanden mellem nummerpladens nederste kant og vejbanen må ikke være mindre end 0.30 m. Afstanden mellem nummerpladens øverste kant og vejbanen må ikke overstige 1,20 m. Kan denne bestemmelse ikke overholdes i praksis, kan afstanden overstige 1,20 m; den skal dog i så fald være så nær denne værdi, som køretøjets konstruktion muliggør det, og den må aldrig overstige 2 m.

2.5. Geometriske synsbetingelser

Det skal være muligt at se nummerpladen i hele del rum, der begrænses af følgende fire planer:

To lodrette planer gennem nummerpladens sidekanter, der danner en vinkel på 30° udefter med køretøjets længdesymmetriplan. et plan gennem nummerpladens øverste kant, der danner en vinkel på 15° opefter med vandret plan, og et vandret plan gennem nummerpladens nederste kant. (For så vidt nummerpladens øverste kant er mere end 1.20 m over vejbanen, skal sidstnævnte plan dog danne en vinkel på 15° nedefter med vandret plan).

2.6. Måling af nummerpladens afstand fra vejbanen

De under 2.3, 2.4 og 2.5 nævnte afstande måles ved ubelæsset køretøj.

( 1 ) EFT nr. L 42 af 23.2.1970, s. 1.